**ПРОФЕСИОНАЛНА ГИМНАЗИЯ ПО ТУРИЗЪМ – САМОКОВ**

**КОНСПЕКТ**

**ПО**

**ГЕОГРАФИЯ И ИКОНОМИКА – ЗАДЪЛЖИТЕЛНА ПОДГОТОВКА**

 **9.КЛАС**

І. ИЗПИТНИ ТЕМИ

1. **Политическа организация на обществото** (Сравнява основни политически системи (демократична и тоталитарна). Обяснява основни характеристики на държавата и органите на властта. Групира страни по различни признаци (географско положение, форма на управление и държавно устройство).
2. **Политическа карта на света (**Обяснява с примери основните етапи и съвременната динамика при формиране на политическата карта на света, Европа и Балканите. Групира страни по степен на икономическо развитие.)
3. **Брой, разпределение и движение на населението (**Анализира промените в броя и разпределението на населението. Характеризира движението на населението (естествено и механично движение). Обяснява съвременни демографски проблеми. Сравнява демографската ситуация (демографска криза и демографски взрив) и демографската политика в страни с различно обществено развитие. Коментира политики за решаване на демографския проблем.)
4. **Структура на населението (**Характеризира видове структури на населението (полова, възрастова, религиозна, езикова, заетост). Разкрива връзката между структура и движение на населението. Анализира информация за населението.)
5. **Селища и урбанизация (**Обяснява факторите за възникване и развитие на селищата. Познава класификацията на селищата по географско положение и по брой на населението. Класифицира градовете според функциите. Обясня-ва същността и особеностите на урбанизацията. Характеризира основните форми на урбанизацията. Коментира последиците от нея.)
6. **Същност и особености на съвременното стопанство (**Познава същността и съвременната структура на световното стопанство. Обяснява влиянието на гео-графското положение, природно-географските и социално-икономическите фактори за развитие на световното стопанство. Познава основните пазарни принципи и механизми. Разграничава стойностни и натурални показатели за икономическо развитие. Дефинира брутен вътрешен продукт и брутен национален продукт.)
7. **Растениевъдство (**Характеризира растениевъдството (зърнени култури: пшеница, царевица, ориз; технически култури: влакнодайни, маслодайни, захародайни, тонизиращи култури; цитрусови култури; овощарство; зеленчукопроизводство; лозарство) по правило. Интерпретира информация от различни източници.)
8. **Животновъдство (**Характеризира животновъдството (говедовъдство, свиневъдство, овцевъдство, птицевъдство) по правило.)
9. **Вторичен сектор – обща характеристика. Енергетика (**Познава същността, значението и структурата на вторичния сектор. Обяснява влиянието на факторите за развитие на отраслите от вторичния сектор. Характеризира енергетиката по правило. Обяснява промените в потреблението на енергийни източници. Интерпретира информация за енергетиката от различни източници. Дискутира тенденции в развитието на енергетиката.)
10. **Третичен сектор. Транспорт и туризъм. (**Характеризира отрасъл транспорт по правило. Характеризира международния туризъм. Представя особеностите на главни туристически райони в света и туристически маршрути.)
11. **Международни организации (**Обяснява целите, дейността и структурата на ООН (ФАО, ЮНЕСКО, СТО) и на ЕС. Познава целите и дейността НАТО. Познава формите и динамиката на икономическата интеграция в ЕС (зона за свободна търговия, митнически съюз, вътрешен пазар, основни принципи: свобода на движение на стоки и услуги, работна сила и капитали). Коментира ролята на международното сътрудничество за решаване на глобални и регионални проблеми.)

**ІІ. Критерии за оценяване.**

Оценка ***Отличен 6.00*** се поставя на писмена работа, в която е налице задълбочено излагане на фактите, в хронологическа и логическа последователност, придружено с необходимия коментар и анализ. Не са допуснати съществени правописни, фактологически и стилови грешки.

Оценка ***Много добър 5.00*** се поставя на писмена работа, в която фактите са изложени в хронологическа и логическа последователност, но са допуснати някои фактологични, стилови и правописни грешки или при някои факти и събития анализът не е направен задълбочено.

Оценка ***Добър 4.00*** се поставя на писмена работа, в която е разгледано основното съдържание, но анализът е ограничен по отношение на дълбочина и обхват, преобладават констатации на фактите, липсват изводи и обобщения. Допуснати са правописни, фактологични или стилови грешки.

Оценка ***Среден 3.00*** се поставя на писмена работа, в която не е обхванато цялото съдържание на темата, нарушена е хронологическата и логическата последователност на изложението. Анализът е заменен просто с констативност. Съществуват сериозни фактологични, правописни или стилови грешки.

Оценка ***Слаб 2.00*** се поставя, когато не се познава съдържанието на темата. Допуснато е отклоняване от съдържанието. Има груби фактологични и стилови грешки.

Литература:

1. Учебник по „География и икономика” за 9 клас. Издателство: „Булвест 2000”. Автори : Румен Пенин и колектив.
2. Атлас по „География и икономика” за 9 клас. Издателство „Атласи”.

Съставил : Михаил Михайлов

/учител по география/